Alchemy: Dire Straits Live

Alchemy: Dire Straits Live er eit dobbelt konsertalbum og det første konsertalbumet til det britiske rockebandet Dire Straits, gjeve ut 14. mars 1984 på Vertigo Records internasjonalt og av Warner Bros. Records i USA. Albumet vart innspelt i Hammersmith Odeon i London den 22–23. juli 1983, og inneheld nokre av dei mest kjende songane frå dei fire første albuma deira, EPen ExtendedancEPlay og filmmusikkalbumet Local Hero (komponert av Mark Knopfler). Mange av songane var omarrangert eller forlenga med improvisasjonar. Plateomslaget er henta frå eit måleri av Brett Whiteley. Alchemy: Dire Straits Live vart nymastra og gjeve ut på ny den 8. mai 2001.

Innspeling
Alchemy: Dire Straits Live vart spelt inn ved Hammersmith Odeon i London 22–23. juli 1983, dei to siste konsertane på den åtte månader lange Love Over Gold-turneen deira. Opptaka vart gjort av Mick McKenna ved hjelp av Rolling Stones Mobile. Nigel Walker var lydteknikar. Innspelinga vart miksa av AIR Studios i London i november 1983.

«Tunnel of Love» starta med ein nesten fire minuttar langs jam med element frå songen, etterfølgd av den korte «Carousel Waltz» og resten av songen.

Platemeldingar
William Ruhlmann skreiv på AllMusic om albumet at «musikken er langsam og stemningsskapande med den mumlande vokalen til Mark Knopfler, akkompagnert av fingerplukkinga hans på det som høyres ut som ein forsterka spansk gitar, og ropa frå publikum. Publikum jublar vilt og klappar og syng med, som om kvar song var ein livleg rockelåt».

Innhald

LP

CD
«Love over Gold», som vart gjeven ut som ein eigen singel i 1984, vart lagt til albumet for CD-utgåva, og uttoninga mellom side ein og to, og side tre og fire er fjerna. Fleire spor var lengre på CD-utgåva, og rekkefølgja er noko annleis: «Romeo and Juliet» og «Expresso Love» har byta plass.

Tre andre songar vart spelt inn òg, men finst ikkje på den offisielle utgåva: «Industrial Disease», «Twisting by the Pool» og «Portobello Belle», med ei forkorta utgåve av den siste songen på samleplata Money for Nothing, som kom i 1988.

Medverkande
Dire Straits
 Mark Knopfler – gitar, vokal
 Alan Clark – klaverinstrument
 John Illsley – bassgitar
 Hal Lindes – gitar
 Terry Williams – trommer

Andre musikarar
 Mel Collins – saksofon
 Tommy Mandel – klaverinstrument
 Joop de Korte – perkusjon

Produksjon
 Mark Knopfler – produsent
 Mick McKenna – innspelingsteknikar
 Nigel Walker – lydteknikar
 Jeremy Allom – assisterande lydteknikar
 Brett Whiteley – måleri
 C More Tone Studios – plateomslag

Videoutgåve
Konsertfilmen vart opphavleg gjeven ut på Beta, VHS og Laserdisc, og digitalt mastra i 1995. Ein DVD og Blu-ray Disc-versjon med nymiksa 5.1 DTS-kringlyd kom ut i mai 2010. Songen «Love over Gold» er ikkje med på videoen, men er på DVDen og Blue-ray-utgåva, men finst på samleplata Sultans of Swing: The Very Best of Dire Straits.

Lister

Album

Salstrofé

Album

Video

Kjelder

Denne artikkelen bygger på «Alchemy: Dire Straits Live» frå ,  den 21. oktober 2014. 
 oppgav desse kjeldene:

Bakgrunnsstoff
 Alchemy på den offisielle heimesida til Mark Knopfler
 Alchemy Live (TV, 1984) at IMDb

Dire Straits-album
Konsertalbum frå 1984
Album produserte av Mark Knopfler
Vertigo Records-album
Warner Bros. Records-album
Engelskspråklege album